stanford-oval/wikipedia huggingface dataset:
Nikamansolmujen välinen liitos
Nivelen nivelsiteet

Kiertäjänikamasta ristiluuhun kulkee selkäydinkanavan selänpuolella selkärangan takimmainen pikittäisside (lat. ligamentum longitudinale posterius), joka kiinnittyy nikamavälilevyihin. Tätä vastaava nivelside on eläimillä selkärangan selänpuoleinen pitkittäisside (lat. ligamentum longitudinale dorsale).
Kahdeksannesta rintanikamasta ristiluuhun kulkee selkärangan etumainen pitkittäisside (lat. ligamentum longitudinale anterius), joka myös kiinniittyy nikamavälilevyihin, mutta selkäydinkanavan mahanpuolelta. Tätä nivelsidettä vastaa eläimillä selkärangan mahanpuoleinen pitkittäisside (lat. ligamentum longitudinale ventrale).
Nordstrandischmoor

Nordstrandischmoor
Saaren keskuspaikka Neuwarft.
| --- | --- |
Sijainti:  Nordstrand Nordfriesland, Schleswig-Holstein Saksa
Saariryhmä:  Pohjoisfriiseinsaaret
Vesialue:  Vattimeri, Pohjanmeri
Merialue:  Atlantti
Korkein kohta:  3 m
Pinta-ala:  1,9 km²
| --- | --- |
Asukasluku:  18
Suurin kaupunki:  Neuwarft
muokkaa - muokkaa wikitekstiä - muokkaa Wikidataa
Nordstrandischmoor on pieni saari, luoto (saks. Hallig), Saksassa, Jyllannin niemimaan länsipuolella, Nordstrandin saaren pohjoispuolella. Saari kuuluu Nordstrandin kuntaan.
Saarella on 18 asukasta. Saarelaisten elinkeinot ovat maatalous ja matkailu. Saarelle johtaa pengersilta, jolla kulkee rautatie, Lorenbahn.
Aiheesta muualla

Bölling, Klaus: Hallig Nordstrandischmoor - die Reste der Insel Alt-Nordstrand (Nordstrandischmoorin historiasta) boelling.de. (saksaksi)
Kuvia tai muita tiedostoja aiheesta Nordstrandischmoor Wikimedia Commonsissa
Saaren talot on rakennettu keinotekoisille kummuille.
Lorenbahn kulkee marskimaan halki.
Lorenbahnin sekajuna.
Saarella on neljä maatilaa.
Neptunus (1812)

| Neptunus |
| --- | --- |

Aluksen vaiheet
Rakentaja:  Pietari
Kölinlasku:  22. joulukuuta 1811
Laskettu vesille:  6. kesäkuuta 1812
Poistui palveluskäytöstä:  myyty Espanjalle 1818
Loppuvaihe:  myyty 1822
Tekniset tiedot
Uppouma:  2 897,2 t
Pituus:  55,65 m (köli)
Leveys:  14,83 m
Syväys:  6,79 m
Aseistus
Aseistus:  alempi tykkikansi: 28 x 36 naulan lyhyttä tykkiä ylempi tykkikansi: 30 x 24 naulan lyhyttä tykkiä puoli- ja etukansi: 18 x 8 naulan tykkiä
Neptunus (ven. Нептунус) oli Venäjän keisarikunnan laivaston vuonna 1812 vesillelaskettu kaksikantinen 74-tykkinen Trjoh Svjatitelei -luokan linjalaiva.
Valmistus

Alus tilattiin Pietarista, missä köli laskettiin 22. joulukuuta 1811. Alus laskettiin vesille 6. kesäkuuta 1812.
Palvelus

Vuonna 1814 alus partioi Itämerellä. Se kuljetti elokuussa 1814 vara-amiraali Crownin laivueen mukana joukkoja Lyypekistä Kronstadtiin.
Palvelus > Fernando VII

Alus lähti 28. syyskuuta 1817 Kronstadtista viiden linjalaivan ja kolmen fregatin osastossa Espanjaan. Se saapui 10. joulukuuta Britteinsaarille Dealiin ja 21. joulukuuta Portsmouthiin, missä osaston alukset täydensivät varastojaan ja korjasivat vaurioita. Osasto jatkoi 4. helmikuuta 1818 matkaansa Cádiziin, jonne saavuttiin 21. helmikuuta. Kontra-amiraali Muller luovutti 27. helmikuuta aluksen virallisesti Espanjalle, joka liitti sen laivastoonsa nimellä Fernando VII..
Alus otettiin palvelukseen päällikkönään Francisco Pérez de Grandallana. Tammikuussa 1819 se oli José de Ariasin laivueessa Cádizissa. Alus lähti 2. toukokuuta 1819 Máhonista ja saapui 30. heinäkuuta Cádiziin. Alus oli 1819 telakalla Arsenal de la Carracassa, mistä vapauduttuaan se palautettiin palvelukseen partiomatkalle Välimerellä. Alus oli 1820 Cádizissa. Se myytiin 12. maaliskuuta 1822 muiden Venäjältä ostettujen alusten kanssa.
Olivier Elzéar Mathieu

Olivier Elzéar Mathieu
Olivier Elzéar Mathieu (24. joulukuuta 1853 – 26. lokakuuta 1929) oli kanadalainen roomalaiskatolinen arkkipiispa. Hänet vihittiin papiksi 2. kesäkuuta 1878 ja nimitettiin Reginan hiippakunnan johtoon 21. heinäkuuta 1911. Piispaksi vihkiminen seurasi 5. marraskuuta.
4. joulukuuta 1915 Regina korotettiin arkkihiippakunnaksi, ja Mathieu toimi sen arkkipiispana, kunnes kuoli 75-vuotiaana virassa. Hän oli mukana konsekroimassa Arthur Béliveauta.
Nordstromia

| Nordstromia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Yläheimo::  Sirppisiipismäiset Drepanoidea
Heimo::  Sirppisiivet ja villaselät Drepanidae
Suku::  Nordstromia  Bryk, 1943
Infobox OKNimi-testi OK: 
Nordstromia on sirppisiivet ja villaselät-heimoon kuuluva hyönteisten – täsmällisemmin perhosten – suku. Siihen kuuluu 18 lajia.
Lajit

Nordstromia simillima
Nordstromia siccifolia
Nordstromia ochrozona
Nordstromia duplicata
Nordstromia humerata
Nordstromia undata
Nordstromia vira
Nordstromia bicostata
Nordstromia aqua
Nordstromia problematica
Nordstromia argenticeps
Nordstromia sumatrana
Nordstromia japonica
Nordstromia grisearia
Nordstromia recava
Nordstromia lilacina
Nordstromia semililacina
Nordstromia coffeata
Oinófyta

| Oinófyta Οινόφυτα |
| --- | --- |
 Pyhän Tuomaan (Ágios Thomás) kirkko Oinófytan Ágios Thomáksen kylässä.
 Kunnallisyksikön sijainti
 Oinófyta
 Koordinaatit: 38°18′29″N, 23°38′19″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Tanágra
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  280603
Väkiluku (2011):  4 587
 – Kaupunki­yhdys­kunta:  2 927
 – Kaupunki:  2 927
Aikavyöhyke:  UTC+2
 – Kesäaika:  UTC+3
Postinumero:  320 11
Suuntanumero(t):  22620
Rekisterikilpi:  VI
Infobox OKVirheellinen NIMI-arvo: 
Oinófyta (kreik. Οινόφυτα) on Kreikan kaupunki sekä samanniminen Tanágran kunnan kunnallisyksikkö (Δημοτική Ενότητα Οινοφύτων, Dimotikí Enótita Oinofyton) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 587 ja varsinaisen Oinófytan kaupungin väkiluku 2 927 (vuonna 2011).
Oinófytan pieni kaupunki sijaitsee noin 22 kilometriä etelään Chalkídasta. Kaupungissa sijaitsee Oinófytan rautatieasema, josta on proastiakós-paikallisjunayhteys Ateenaan. Kaupungin vierestä kulkee A1-valtatie. Oinófytan kunnallisyksikkö käsittää Tanágran kunnan itäosan. Oinófyta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tanágran kuntaan yhdessä Dervenochórian ja Schimatárin kanssa, jolloin se muuttui uuden kunnan kunnallisyksiköksi.
Kunnallisyksikön osat

Oinófytan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Thomás | Ágios Thomás | 1 292 |
| Kleidí | Kleidí | 368 |
| Oinófyta | Oinófyta | 2 927 |
Yhteensä: 4 587
Huomautukset:
1 2 3 4  Vuoden 2011 väestönlaskentatiedoissa Dílesi oli osa Oinófytan kunnallisyksikköä ja kaupunkiyhdyskuntaa. Se erotettiin Dílesin kunnallisyksikköön vuonna 2018.
Olivier Chauzu

Olivier Chauzu (s. 18. joulukuuta 1963 Libourne) on ranskalais-espanjalainen pianisti.
Chauzu opiskeli Bordeaux’n ja Pariisin konservatorioissa. Jälkimmäisessä hän sai ensimmäiset palkinnot pianonsoitossa ja kamarimusiikissa. Chauzu suoritti täydentäviä opintoja Banff Centressä Kanadassa. Hänen opettajiensa joukossa olivat Gabriel Tacchino, Théodore Paraskivesco, Jean-Claude Pennetier, Christian Ivaldi, György Sebők, Paul Badura-Skoda ja Anton Kuerti. Lisäksi Chauzu väitteli tohtoriksi espanjankielisessä kirjallisuudessa Paun ja Adourin alueen yliopistosta.
Chauzu palkittiin vuonna 1989 Barcelonan kansainvälisessä Maria Canals -musiikkikilpailussa. Seuraana vuonna hänelle myönnettiin Prix Claude Debussy. Chauzu sai Diapason d’Or -palkinnon Isaac Albénizin Iberian levytyksestä. Hänelle myönnettiin Choc Classica Gustave Samazeuilhin kokonaispianotuotannon levytyksestä. Lisäksi Chauzu on äänittänyt muun muassa Paul Dukasin kokonaispianotuotannon.
Nicolas Lombaerts

| 0 | 1 | 2 |
| --- | --- | --- |

Henkilötiedot
Syntymäaika: 20. maaliskuuta 1985 (ikä 39) 
Syntymäpaikka: Brugge, Belgia
Pelipaikka: puolustaja
Pituus: 188 cm
Seura
Seura: Zenit Pietari
Pelinumero: 6
Seurat
| Vuodet | Seura | O (M) |
| 2004–2007 2007– | Gent Zenit Pietari | 76 (1) 188 (9) |
Maajoukkue
| 2000 2001–2002 2002–2003 2003–2004 2004–2007 2006– | Belgia U16 Belgia U17 Belgia U18 Belgia U19 Belgia U21 Belgia | 1 (0) 3 (0) 12 (0) 19 (2) 15 (1) 39 (3) |
 Seurajoukkueuran tilastot kattavat vain kansalliset sarjat, päivitetty 5. kesäkuuta 2016.  Maajoukkueuran tilastot päivitetty 5. kesäkuuta 2016.
Nicolas Lombaerts (s. 20. maaliskuuta 1985 Brugge, Belgia) on belgialainen jalkapalloilija. Hän pelaa Venäjän pääsarjan Zenit Pietarissa ja Belgian maajoukkueessa.
Lombaerts on pelipaikaltaan puolustaja. Hän voi pelata keskuspuolustajana tai vasempana laitapuolustajana.
Seurajoukkueura

Lombaerts siirtyi Club Bruggen 19-vuotiaiden joukkueesta KAA Gentiin vapaalla siirrolla kesällä 2004. Hän pelasi Gentissä kolmen kauden aikana yhteensä 76 Jupiler Pro Leaguen ottelua, joissa teki yhden maalin. Lisäksi hän pelasi yhdeksän Belgian cupin ja kahdeksan UEFA Intertoto Cupin ottelua.
Lombaerts siirtyi pietarilaiseen Zenitiin kesällä 2007. Hän on pelannut seurassa 188 Venäjän pääsarjaottelua, joissa hän on tehnyt yhdeksän maalia. Hän voitti Venäjän-mestaruuden 2007, 2010 ja 2015 sekä Venäjän cupin 2010 ja 2016. Mestarien liigassa hän on pelannut karsintapelit mukaan lukien 48 ottelua, joissa hän on tehnyt yhden maalin. Hän pelasi yhdeksän ottelua Zenitin voittaessa UEFA Cupin kaudella 2007–2008. Kaikkiaan hän on pelannut UEFA Cupissa / Eurooppa-liigassa karsintapelit mukaan lukien 23 ottelua, ja tehnyt yhden maalin. Hän oli voittamassa UEFA Super Cupia 2008.
Maajoukkueura

Lombaerts pelasi Belgian kaikissa ikäkausimaajoukkueissa 16-vuotiaista ylöspäin. Belgian A-maajoukkueessa hän pelasi ensimmäisen minuuttinsa 3–2-voittoon päättyneessä EM-karsintaottelussa Serbiaa vastaan elokuussa 2007. Avauskokoonpanossa hän esiintyi ensimmäisen kerran EM-karsintaottelussa Suomea vastaan saman vuoden lokakuussa. Ensimmäisen A-maaottelumaalinsa hän teki EM-karsintaottelussa Itävaltaa vastaan lokakuussa 2010. Hän pelasi MM-kilpailuissa 2014 ottelun Etelä-Koreaa vastaan. Kaikkiaan hän on pelannut 4. kesäkuuta 2016 mennessä 39 A-maaottelua, joissa hän on tehnyt kolme maalia.
Saavutukset

Venäjän-mestaruus 2007, 2010, 2015
Venäjän cup 2010, 2016
UEFA Cup 2008
UEFA Super Cup 2008
Oliver-Sven Buder

| Mitalit> Maa:   Saksa.Miesten yleisurheilu.MM-kilpailut  | Mitalit> Maa:   Saksa.Miesten yleisurheilu.MM-kilpailut  | Mitalit> Maa:   Saksa.Miesten yleisurheilu.MM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Hopeaa | Ateena 1997 | kuulantyöntö |  |
|  Hopeaa | Sevilla 1999 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Hopeaa | Split 1990 | kuulantyöntö |  |
|  Hopeaa | Budapest 1998 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Valencia 1998 | kuulantyöntö |  |
|  Pronssia | Glasgow 1990 | kuulantyöntö |  |
|  Pronssia | Tukholma 1996 | kuulantyöntö |  |
Oliver-Sven Buder (s. 23. kesäkuuta 1966 Erlabrunn) on saksalainen entinen kuulantyöntäjä ja moninkertainen arvokisamitalisti. Hänen ennätyksekseen jäi vuonna 1999 Sevillan MM-kisoissa työnnetty 21,42 metriä, jolla hän sijoittui kilpailussa toiseksi. Hallissa Buder tosin työnsi 21,47 vuonna 1998, jolloin hän voitti sisäratojen Euroopan-mestaruuden Valenciassa. Kisassa Buderin taakse jäivät suomalaiset Mika Halvari ja Arsi Harju.
Ennen vuotta 1991 Buder edusti Itä-Saksaa. Buder oli 1990-luvun parhaita kuulantyöntäjiä, sijoittuen muun muassa kahdesti MM-hopealle. Hän päätti urheilu-uransa vuonna 2003 pitkän loukkaantumisesta johtuneen tauon jälkeen.
Aiheesta muualla

Oliver-Sven Buder Kansainvälinen yleisurheiluliitto. (englanniksi)
Nivalenoli

| Nivalenoli |
| --- | --- |

Tunnisteet
IUPAC-nimi:  (1S,2R,3S,7R,9R,10R,11S,12S)-3,10,11-trihydroksi-2-(hydroksimetyyli)-1,5-dimetyylispiro[8-oksatrisyklo[7.2.1.02,7]dodek-5-eeni-12,2'-oksiraani]-4-oni
CAS-numero:  23282-20-4
PubChem CID:  5284433
SMILES:  CC1=CC2C(C(C1=O)O)(C3(C(C(C(C34CO4)O2)O)O)C)CO
Ominaisuudet
Molekyylikaava:  C15H20O7
Moolimassa:  312,3 g/mol
Sulamispiste:  222–223 °C
Kiehumispiste:  585 °C
Tiheys:  1,6 g/cm3
Nivalenoli kuuluu B-tyypin trikotekeeneihin, ja se on muiden trikotekeenien tapaan erittäin stabiili yhdiste. Nivalenolia tuottavat muun muassa eräät Fusarium-suvun homesienet kuten esimerkiksi Fusarium nivale. Nivalenolin kemiallinen kaava on C15H20O7, moolimassa 312,3 g/mol, sulamispiste 222–223 °C, leimahduspiste 222 °C, taitekerroin 1,658 ja CAS-numero 23282-20-4.
Nivalenolin terveysvaikutukset

Nivalenolin pääasialliset terveyvaikutukset ovat yleinen toksisuus ja immunotoksisuus. Hiirikokeiden perusteella toksiinin pitkäaikaiset vaikutukset ovat samantapaisia kuin muilla trikotekeeneillä. Pitkäaikainen altistuminen voi johtaa valkosolukatoon. Kansainvälisen syöväntutkimuskeskuksen IARC mukaan nivalenolin syöpävaarallisuus kuuluu luokkaan 3, eli syöpävaarallisuudesta ei ole tarpeeksi näyttöä. EU:n Elintarvikealan tiedekomitea määritti vuonna 2000 nivalenolin siedettäväksi päivittäiseksi enimmäissaantimääräksi 0,7 g/kg rp.
Aiheesta muualla

Nivalenol (Arkistoitu – Internet Archive) (englanniksi)
PubChem: Nivalenol (englanniksi)
Royal Society of Chemistry, ChemSpider: Nivalenol (englanniksi)
Human Metabolome Database (HMDB): Nivalenol (englanniksi)
Food Component Database (FooDB): Nivalenol (englanniksi)
Toxin and Toxin Target Database (T3DB): Nivalenol (englanniksi)
Kyoto Encyclopedia of Genes and Genomes (KEGG): Nivalenol (englanniksi)
ChemBlink: Nivalenol (englanniksi)
Nordstrand

Nordstand sijaitsee Jyllannin niemimaan länsirannalla.
Norstrandin saari oli vuoteen 1634 osa huomattavasti isompaa saarta.
Nordstrand (friisin kielellä Noordströön) on Pohjanmeren rannikolla, Pohjois-Saksassa sijaitseva entinen Pohjoisfriiseinsaariin kuulunut saari. Saaren ja mantereen väliin on rakennettu patoja, joiden väli on kuivattiin vuonna 1987 suurelta osin polderiksi ja saari on näin ollen nykyisin niemimaa.
Saarella on kaksi kuntaa, Nordstrand ja Elisabeth-Sophien-Koog.
Historiaa

Niemimaan pinta-ala on noin 50 neliökilometriä ja asukasluku noin 2 200. Aiemmin Nordstrand on ollut osa isompaa saarta, joka kuitenkin jakaantui pienempiin osiin myrskyvuoksen aikana vuonna 1634. Vuonna 1936 se yhdistettiin mantereeseen pengertiellä.
Aiheesta muualla

Nordstrandin matkailusivusto (saksaksi)
Kuvia tai muita tiedostoja aiheesta Nordstrand Wikimedia Commonsissa
Njassamaa

Njassamaa (engl. Nyasaland) tai Njassamaan protektoraatti (engl. Nyasaland Protectorate) oli Britannian protektoraatti Afrikassa, joka perustettiin vuonna 1907, kun aikaisempi Brittiläisen Keski-Afrikan protektoraatti muutti nimeänsä. Vuosien 1953 ja 1963 välillä Njassamaa oli osa Rhodesian ja Njassamaan liittovaltiota. Kun liittovaltio purettiin, Njassamaa itsenäistyi Britanniasta 6. heinäkuuta 1964 ja nimettiin uudelleen Malawiksi.
Aiheesta muualla

Kuvia tai muita tiedostoja aiheesta Njassamaa Wikimedia Commonsissa
Oinoússes (Messenia)

| Oinoússes> Μεσσηνιακές Οινούσσες |
| --- | --- |
 Oinoússeen saaret satelliittikuvassa.
  Oinoússeen saariryhmä 
Maantiede
Sijainti:  36°44′55″N, 21°43′42″E
Merialue:  Joonianmeri, Välimeri
Suurin saari:  Schíza
Muita saaria:  Sapiéntza, Venétiko
Valtio
Valtio:  Kreikka
Alue:  Peloponnesos
Alueyksikkö:  Messenia
Kunta:  Pýlos-Néstoras
Tärkein kieli:  kreikka
Oinoússes (kreik. Μεσσηνιακές Οινούσσες, Messiniakés Oinoússes, ”Messenian Oinoússes”) on pieni Kreikan saariryhmä, joka kuuluu Jooniansaarten saariryhmään ja jonka saaret sijaitsevat Joonianmeressä Messenian etelärannikon edustalla. Hallinnollisesti saaret kuuluvat Pýlos-Néstoraksen kuntaan, Messenian alueyksikköön ja Peloponnesoksen alueeseen.
Saariryhmän suurimmat saaret ovat Schíza, Sapiéntza ja Venétiko. Näistä ainoastaan Sapiéntza on asuttu; vuonna 2011 siellä oli 2 asukasta. Saaret muodostavat Natura-verkostoon kuuluvan suojelualueen.
Saaret

Saariryhmän saaret ovat:
|  | Nimi | Väkiluku (2011) | Pinta-ala (km²) |
| --- | --- | --- | --- |
| 1 | Schíza | 0 | 12,3 |
| 2 | Sapiéntza | 2 | 9,1 |
| 3 | Venétiko | 0 | 0,92 |
| 4 | Agía Marína | 0 | 0,50 |
| 5 | Bómpa | 0 | 0,048 |
| 6 | Dýo Adélfia, läntinen | 0 | 0,037 |
| 7 | Dýo Adélfia, itäinen | 0 | 0,010 |
| 8 | Avgó (Petrokáravo) | 0 | 0,006 |
Oijärventie

Oijärventie voi tarkoittaa seuraavia tieosuuksia:
Yhdystie 8520 eli Oijärventie, yhdystie Iin Kuivaniemeltä Iin Oijärven kylään.
Seututie 855 eli Oijärventie, seututie Iin Olhavasta Iin Oijärven kylään ja edelleen Pudasjärvelle.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oijärventie”, voi hakea sivunnimihaulla, laajalla sivunnimihaulla tai tekstihaulla.
Oijennus

Oijennus on suomalainen sukunimi, joka on ainakin seuraavilla henkilöillä:
Markus Oijennus (s. 1970), jääkiekkoilija
Oiva Oijennus (s. 1953), jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oijennus”, voi hakea sivunnimihaulla, laajalla sivunnimihaulla tai tekstihaulla.
On My Way (Alan Walkerin kappale)

| ”On My Way” Alan Walker, Sabrina Carpenter & Farruko |
| --- | --- | --- |

Singlen tiedot
 Albumilta: World of Walker
 Julkaistu: 21. maaliskuuta 2019
 Tuottaja(t): Alan Walker
 Tyylilaji: moombahton
 Kesto: 03.13
 Levy-yhtiö: MER, Sony Music Entertainment
Alan Walkerin muut singlet
| ”Are You Lonely” 2019 | ”On My Way” 2019 | ”Live Fast” 2019 |
Sabrina Carpenterin muut julkaisut
| ”Pushing 20” 2019 | ”On My Way” 2019 | ”Exhale” 2019 |
Farrukon muut julkaisut
| ”Si se da” 2018 | ”On My Way” 2019 | ”Calma (Alicia Remix)” 2019 |
On My Way on brittiläisnorjalaisen DJ-tuottajan Alan Walkerin, yhdysvaltalaislaulajan Sabrina Carpenterin sekä puertoricolaislaulajan Farrukon musiikkikappale. Sen julkaisivat MER ja Sony Music Walkerin "World of Walker"-studioalbumin ensimmäisenä singlenä 21. maaliskuuta 2019. Kappaleen ovat sanoittaneet Julia Karlsson, Gunnar Greve, Franklin Jovani Martinez, Marcos G. Pérez, Fredrik Borch Olsen, Jesper Borgen, Øyvind Sauvik, Anders Frøen, Anton Rundberg, Carpenter, sekä sen tuottajat Walker ja Big Fred. Farruko esittää kappaleella omat säkeensä espanjaksi. Kappaleen musiikkivideon ohjasi Kristian Berg ja se julkaistiin singlen julkaisupäivänä.
"On My Way" oli kaupallisesti kohtalainen menestys, sen päästyä singlelistan kymmenen parhaan joukkoon Malesiassa, Norjassa, Singaporessa ja Unkarissa sekä kahdenkymmenen parhaan joukkoon Suomessa. Meksikossa kappale on myynyt ja Ruotsissa puolestaan striimannut platinaa.
"On My Way" on esitetty livenä muun muassa Good Morning American kesäkonserttisarjassa.
Käännös suomeksi
Nokia 6235

| Nokia 6235 |
| --- | --- |
Valmistaja:  Nokia
Julkaistu:  2005
Käyttöverkot:  CDMA 2000
Muisti:  10MB
Kamera:  0.3 MPx, 640x480px
Musiikkisoitin:  MP3, WAV, MIDI
Tiedonsiirto:  GPRS
Infobox OKNimi-testi OK: 
Nokia 6235 on vuonna 2005 julkaistu Nokian valmistama matkapuhelin.
Puhelimessa on WAP-selain.
Oleksandr Kubrakov

| Oleksandr Kubrakov |
| --- | --- |

Ukrainan jälleenrakentamisen varapääministeri Ukrainan yhteisökehitys-, alue- ja infrastruktuuriministeri
 1. joulukuuta 2022–  
Edeltäjä:  Oleksi Tšernyšov (yhteisö- ja aluekehitysministeri)
Ukrainan infrastruktuuriministeri
 20. toukokuuta 2021 – 1. joulukuuta 2022  
Edeltäjä:  Vladyslav Krykli
Seuraaja:  virka lakkautettu
Henkilötiedot
Syntynyt: 20. elokuuta 1982 (ikä 42) Peršotravensk, Ukrainan SNT
Kansalaisuus:  Ukraina
Oleksandr Mykolajovytš Kubrakov (ukr. Олександр Миколайович Кубраков; s. 20. elokuuta 1982) on ukrainalainen poliitikko, joka on lokakuusta 2022 lähtien toiminut Ukrainan jälleenrakentamisen varapääministerinä sekä Ukrainan yhteisökehitys-, alue- ja infrastruktuuriministerinä. Vuosina 2021–2022 hän toimi infrastruktuuriministerinä.
Kubrakov syntyi Peršotravenskissa. Hän opiskeli vuosina 1999–2004 markkinointia Kiovan Vadym Hetmanin taloustieteellisessä yliopistossa. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listan 30:ntenä, sitoutumattomana ehdokkaana. Saman vuoden joulukuussa hänet valittiin Ukrainan tieviraston johtajaksi, minkä myötä hän erosi parlamentista. Hän toimi virassa toukokuuhun 2021 asti, jolloin hänet nimitettiin infrastruktuuriministeriksi. Joulukuussa 2022 hänet nimitettiin jälleenrakentamisen varapääministeriksi sekä Ukrainan yhteisökehitys-, alue- ja infrastruktuuriministeriksi.
Nicolas Luckner

Nicolas Luckner, litografiakuva.
Nicolas (Nikolaus) Luckner (12. tammikuuta 1722 Cham, Ylä-Pfalz – 4. tammikuuta 1794 Pariisi, Ranska) oli saksalaissyntyinen Ranskan marsalkka, joka toimi komentajana Ranskan vallankumoussotien alkuvaiheessa. Hänet teloitettiin niin sanottuna terrorin aikana.
Elämä

Luckner opiskeli Passaun jesuiittakollegiossa ja aloitti sotilasuransa 15-vuotiaana Baijerin armeijassa. Hän soti vuonna 1739 turkkilaisia vastaan Unkarissa ja sai vuonna 1743 ylennyksen husaarirykmentin luutnantiksi. Vuonna 1745 koko rykmentti annettiin Alankomaiden armeijan käyttöön. Seitsenvuotisen sodan aikana vuonna 1757 Luckner värväytyi Hannoverin armeijaan. Hän kunnostautui husaarijoukkojen everstinä muun muassa vuoden 1757 Rossbachin taistelussa. Hän sai vuonna 1761 kenraaliluutnantin arvon. Sodan päätyttyä vuonna 1763 Luckner siirtyi Ranskan palvelukseen. Hän omisti perintömaata Holsteinissa ja sai Tanskan aatelissa vuonna 1778 paronin ja vuonna 1784 kreivin arvon.
Ranskan vallankumouksen puhjettua Luckner esiintyi sen kannattajana. Kuninkaan pakorityksen jälkeen kesällä 1791 hän vannoi uskollisuuttaan kansalliskokoukselle. Hänet nimitettiin joulukuussa 1791 Reinin-armeijan komentajaksi ja ylennettiin samalla Ranskan marsalkaksi. Sodan puhjettua Luckner siirrettiin toukokuussa 1792 pohjoisen armeijan komentajaksi. Hän käynnisti hyökkäyksen Itävallan Alankomaihin ja valtasi Meninin sekä Courtrain, mutta joutui pian perääntymään takaisin kohti Lilleä. Luckner jakoi tämän jälkeen Reinin puolustuksen kenraali La Fayetten kanssa, ja hän tuki kesällä 1792 myös La Fayetten poliittisia manööverejä Ranskan perustuslaillisen monarkian puolustamiseksi. Kun La Fayette pakeni yllättäen maasta elokuun alussa, myös Lucknerin ylle lankesi epäilyksen varjo, mutta hänet määrättiin siitä huolimatta muodostamaan uutta reserviarmeijaa Chalôns-sur-Marneen. Jo muutaman kuukauden kuluttua tyytymätön kansalliskonventti korvasi hänet eversti Choderlos de Laclos’lla. Luckner saapui Pariisiin ja puolusti toimintaansa kansalliskonventin kuulemisessa. Sen jälkeen hän vetäytyi palveluksesta ja asettui Metziin.
Terrorin aikana Luckner vangittiin ja vallankumoustribunaali tuomitsi hänet kuolemaan. Hänet teloitettiin 4. tammikuuta 1794.
Muuta

Claude Joseph Rouget de Lisle sepitti Ranskan kansallislaulun Marseljeesin huhtikuussa 1792 alkuaan Lucknerin komentaman Reinin armeijan sotilaiden kannustuslauluksi ja omisti sen Lucknerille. Lucknerin nimi on kaiverrettu Pariisin Riemukaareen.
Aiheesta muualla

Kuvia tai muita tiedostoja aiheesta Nicolas Luckner Wikimedia Commonsissa